LLYWODRAETH LEOL, CYMRU Enwi, cychwyn a chymhwyso 1 1 Enw'r Rheoliadau hyn yw Rheoliadau Awdurdodau Lleol (Tribiwnlysoedd Achos a Thribiwnlysoedd Achos Interim a Phwyllgorau Safonau) (Diwygio) (Cymru) 2009 a deuant i rym ar 19 Hydref 2009. 2 Mae'r Rheoliadau hyn yn gymwys i wrandawiad gan— a tribiwnlys achos neu dribiwnlys achos interim o dan Reoliadau'r Tribiwnlys Achos; a b pwyllgor safonau o dan Reoliadau'r Pwyllgorau Safonau , sy'n dechrau ar neu ar ôl 19 Hydref 2009. Dehongli 2 Yn y Rheoliadau hyn— ystyr “ Rheoliadau'r Pwyllgorau Safonau ” (“ the Standards Committees Regulations ”)yw Rheoliadau Ymchwiliadau Llywodraeth Leol (Swyddogaethau Swyddogion Monitro a Phwyllgorau Safonau) (Cymru) 2001 ; ystyr “ Rheoliadau'r Tribiwnlysoedd Achos ” (“ the Case Tribunals Regulations ”) yw Rheoliadau Dyfarniadau gan Dribiwnlysoedd Achos a Thribiwnlysoedd Achos Interim (Cymru) 2001 . Diwygio Rheoliadau'r Pwyllgorau Safonau 3 Diwygier Rheoliadau'r Pwyllgorau Safonau yn unol â rheoliad 4. 4 1 Yn rheoliad 4(4)(b), yn lle “gan Gynulliad Cenedlaethol Cymru” rhodder “gan Weinidogion Cymru”. 2 Yn lle rheoliad 8(2) a (3) rhodder— 2 Mae paragraffau (3) i (3CH) yn gymwys— a mewn cysylltiad ag Ombwdsmon Gwasanaethau Cyhoeddus Cymru mewn achos o ymchwiliad yr ymgymerir ag ef gan Ombwdsmon Gwasanaethau Cyhoeddus Cymru ac a gyfeiriwyd at swyddog monitro'r awdurdod perthnasol o dan adran 71(2) o Ddeddf 2000 ; a b mewn cysylltiad â swyddog monitro'r awdurdod perthnasol mewn achos o ymchwiliad a gyfeiriwyd at y swyddog monitro o dan adran 70(4) o Ddeddf 2000. 3 Mae gan Ombwdsmon Gwasanaethau Cyhoeddus Cymru a'r swyddog monitro yr hawl i fod yn bresennol gerbron y Pwyllgor Safonau at ddibenion— a cyflwyno'r adroddiad a/neu esbonio unrhyw un neu unrhyw rai o'r materion sydd ynddo; a b fel arall chwarae'r cyfryw ran neu gynorthwyo'r Pwyllgor Safonau ag y mae'r Pwyllgor Safonau yn ystyried ei bod yn briodol. 3A Caniateir i'r Pwyllgor Safonau wneud cais i Ombwdsmon Gwasanaethau Cyhoeddus Cymru neu'r swyddog monitro fod yn bresennol ger ei fron at ddibenion— a cyflwyno'r adroddiad a/neu esbonio unrhyw un neu unrhyw rai o'r materion sydd ynddo; a b fel arall chwarae'r cyfryw ran neu gynorthwyo'r Pwyllgor Safonau ag y mae'r Pwyllgor Safonau yn ystyried ei bod yn briodol. 3B Rhaid peidio â gwrthod yn afresymol gais a wneir o dan baragraff (3A) ac os gwrthodir cais o'r fath rhaid i Ombwdsmon Gwasanaethau Cyhoeddus Cymru neu'r swyddog monitro roi rhesymau ysgrifenedig i'r Pwyllgor Safonau am beidio â chydymffurfio â'r cais i fod yn bresennol. 3C Bydd y presenoldeb hwnnw'n digwydd pan fydd Pwyllgor Safonau awdurdod perthnasol yn ystyried unrhyw sylwadau a wnaed gan y person sy'n destun yr ymchwiliad neu, os na wnaed sylwadau o'r fath, ar unrhyw adeg resymol. 3CH Caniateir i Ombwdsmon Gwasanaethau Cyhoeddus Cymru a'r swyddog monitro gael eu cynrychioli gan gwnsler neu gan gyfreithiwr.”. 3 Yn rheoliad 10(2), yn lle “Yr Is-adran Moderneiddio Llywodraeth Leol Cynulliad Cenedlaethol Cymru Parc Cathays Caerdydd CF10 3NQ” rhodder— Y Llywydd Panel Dyfarnu Cymru Llywodraeth Cynulliad Cymru Parc Cathays Caerdydd CF10 3NQ. . 4 Yn rheoliad 11(5), yn lle “ymgynghori â Chynulliad Cenedlaethol Cymru” rhodder “ymgynghori â Gweinidogion Cymru”. Diwygio Rheoliadau'r Tribiwnlysoedd Achos 5 Diwygier yr Atodlen i Reoliadau'r Tribiwnlysoedd Achos yn unol â rheoliad 6. 6 1 Ym mharagraff 1, hepgorer y geiriau “ystyr “swyddog ymchwilio” (“ investigating officer ”) yw person a gynhaliodd yr ymchwiliad a arweiniodd at y cyfeiriad at Banel Dyfarnu Cymru o dan adran 71(3) neu 72(4) o'r Ddeddf”. 2 Yn lle paragraff 9 (presenoldeb swyddogion ymchwilio) rhodder— Presenoldeb Ombwdsmon Gwasanaethau Cyhoeddus Cymru 9 1 Mae gan Ombwdsmon Gwasanaethau Cyhoeddus Cymru yr hawl i fod yn bresennol, a chaniateir i'r tribiwnlys wneud cais i Ombwdsmon Gwasanaethau Cyhoeddus Cymru fod yn bresennol, mewn gwrandawiad dyfarnu at ddibenion— a cyflwyno'r adroddiad a/neu esbonio unrhyw un neu unrhyw rai o'r materion sydd ynddo; a b fel arall chwarae'r cyfryw ran neu gynorthwyo'r tribiwnlys yn y gwrandawiad ag y mae'r tribiwnlys yn ystyried ei bod yn briodol. 2 Rhaid peidio â gwrthod yn afresymol gais a wneir o dan is-baragraff (1) ac os gwrthodir cais o'r fath rhaid i Ombwdsmon Gwasanaethau Cyhoeddus Cymru roi rhesymau ysgrifenedig i'r tribiwnlys am beidio â chydymffurfio â'r cais i fod yn bresennol mewn gwrandawiad. 3 Caniateir i Ombwdsmon Gwasanaethau Cyhoeddus Cymru gael ei gynrychioli gan gwnsler neu gyfreithiwr. . 3 Ym mharagraff 16(2)— a hepgorer is-baragraff (b); b yn is-baragraff (ch), ar ôl “ohono” mewnosoder “neu gynrychiolydd y swyddog monitro”. Brian Gibbons Y Gweinidog dros Gyfiawnder Cymdeithasol a Llywodraeth Leol, un o Weinidogion Cymru 19 Medi 2009